b'\n_START_ARTICLE_\nDMDK\n_START_PARAGRAPH_\nDMDK er en hyldestplade til bandet Depeche Mode, indspillet af en r\xc3\xa6kke nyere danske bands. Pladen udsendtes den 27. februar 2006, 2 dage efter Depeche Modes seneste optr\xc3\xa6den p\xc3\xa5 dansk grund. Blandt bidragsyderne til albummet er Moi Caprice med Any Second Now, Tiger Baby med Strangelove, samt Sterling og Mikael Simpson, som har oversat sangene "New Life" og "It Doesn\'t Matter Two" til dansk.'